
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 920 

21 Μαίου 2015 


ΑΠΟΦΑΣΕΙ Σ 

Αριθμ. ΔΜΕΒΟ/Γ/ΦΙ/οικ.175811/1455 
Τροποποίηση απόφασης περί καθορισμού τέλους, κα¬ 
θώς και κάθε σχετικής λεπτομέρειας με αυτό, για 
ενεργές, αποθεματικές και αργούσες παραχωρήσεις 
μεταλλείων και για άδειες μεταλλευτικών ερευνών. 

ΟΙ ΥΠΟΥΡΓΟΙ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98). 

2. Τις διατάξεις του Π.Δ. 100/2014 «Οργανισμός Υπουρ¬ 
γείου Περιβάλλοντος, Ενέργειας και Κλιματικής Αλλα¬ 
γής» (ΦΕΚ Α' 167). 

3. Το Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ Α' 20). 

4. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 21, διορθώσεις σφαλμάτων ΦΕΚ Α' 22). 

5. Την απόφαση του Πρωθυπουργού με αριθμό 
Υ59/16.2.2015 «Ανάθεση αρμοδιοτήτων στον Αναπληρωτή 
Υπουργό Οικονομικών Δημήτριο Μάρδα» (ΦΕΚ Β' 256). 

6. Τις διατάξεις του Ν.Δ. 210/1973 «Περί Μεταλλευτι¬ 
κού Κώδικος» (ΦΕΚ Α' 277), και ειδικότερα του άρθρου 
176, όπως αντικαταστάθηκε με την παράγραφο 3 του 
άρθρου 63 του Ν. 4042/2012 «Ποινική προστασία του 
περιβάλλοντος - Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ - Ρύθμιση θεμά¬ 
των Υπουργείου Περιβάλλοντος, Ενέργειας και Κλιμα¬ 
τικής Αλλαγής» (ΦΕΚ Α' 24) και ακολούθως με την παρ. 
3 του άρθρου 12 του Ν. 4203/2013 «Ρυθμίσεις θεμάτων 
Ανανεώσιμων Πηγών Ενέργειας και άλλες διατάξεις» 
(ΦΕΚ Α'235). 

7. Την υπ’ αρ. Δ8/Δ/Φ1/οικ.10697/2714/23.6.2014 κοινή 
απόφαση των Υπουργών Περιβάλλοντος, Ενέργειας και 
Κλιματικής Αλλαγής και Οικονομικών, με την οποία κα¬ 
θορίστηκε τέλος, καθώς και κάθε σχετική λεπτομέρεια 
με αυτό, για ενεργές, αποθεματικές και αργούσες πα¬ 
ραχωρήσεις μεταλλείων και για άδειες μεταλλευτικών 
ερευνών (ΦΕΚ Β' 1800). 


8. Την ανάγκη τροποποίησης της υπό στοιχείο 7 
κοινής υπουργικής απόφασης, προκειμένου α) να δια¬ 
σαφηνιστούν τεχνικές λεπτομέρειες εφαρμογής, β) να 
προβλεφθεί μεταβατική διάταξη για την πρώτη εφαρ¬ 
μογή της (τέλη έτους 2013), όσον αφορά την προθεσμία 
υποβολής στην αρμόδια Υπηρεσία των αναγκαίων στοι¬ 
χείων για τον υπολογισμό και τη βεβαίωση του τέλους 
για τις ενεργές παραχωρήσεις μεταλλείων και γ) να 
δοθεί μία εύλογη παράταση για την πρώτη εφαρμογή 
της (τέλη έτους 2013), όσον αφορά την προθεσμία κα¬ 
ταβολής του τέλους για τις αποθεματικές και αργούσες 
παραχωρήσεις μεταλλείων. 

9. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Την τροποποίηση της υπ’ αρ. Δ8/Δ/Φ1/οικ.10697/2714/ 
23.6.2014 κοινής απόφασης των Υπουργών Περιβάλλο¬ 
ντος, Ενέργειας και Κλιματικής Αλλαγής και Οικονομι¬ 
κών, με την οποία καθορίστηκε τέλος, καθώς και κάθε 
σχετική λεπτομέρεια με αυτό, για ενεργές, αποθεμα¬ 
τικές και αργούσες παραχωρήσεις μεταλλείων και για 
άδειες μεταλλευτικών ερευνών (ΦΕΚ Β' 1800) ως ακο¬ 
λούθως: 

α) Στην παράγραφο Β1(1) η φράση «την προηγούμενη 
εργάσιμη ημέρα από την ημερομηνία της τιμολόγησης» 
τροποποιείται ως εξής: «την προηγούμενη εργάσιμη 
ημέρα από την ημερομηνία έκδοσης του τελικού τι¬ 
μολογίου πώλησης». Στην παράγραφο Β1(2) η φράση 
«ως διαφορά της τιμολογηθείσας αξίας (ΡΟΒ ή ΡΟΤ)» 
τροποποιείται ως εξής: «ως διαφορά της αξίας των 
πωλήσεων (ΡΟΒ ή ΡΟΤ)». 

β) Στην παράγραφο Β2(α) η φράση «την προηγούμενη 
εργάσιμη ημέρα της ημερομηνίας έκδοσης του τιμολο¬ 
γίου πώλησης» τροποποιείται ως εξής: «την προηγού¬ 
μενη εργάσιμη ημέρα της ημερομηνίας έκδοσης του 
τελικού τιμολογίου πώλησης». 

γ) Στην παράγραφο Β2(α) περίπτωση α.3 η φράση 
«με βάση τις πληρωτέες τιμολογηθείσες ποσότητες» 
τροποποιείται ως εξής: «με βάση τις πληρωτέες τιμο- 
λογηθείσες ποσότητες, όπως αυτές αναγράφονται στα 
τελικά τιμολόγια πώλησης». 

δ) Στην παράγραφο Β2(β) η φράση «την προηγούμενη 
εργάσιμη ημέρα της ημερομηνίας έκδοσης του τιμολο¬ 
γίου πώλησης» τροποποιείται ως εξής: «την προηγού- 

μενη εργάσιμη ημέρα της ημερομηνίας έκδοσης του 
τελικού τιμολογίου πώλησης». 

ε) Στην παράγραφο Β2(γ) οι φράσεις «ο συντελεστής 
τέλους (Σ) ορίζεται σταθερός και ίσος με δέκα τοις 
εκατό (10%) και εφαρμόζεται επί της διαφοράς της 
τιμολογηθείσας αξίας (ΡΟΒ ή ΡΟΤ) μείον το κόστος 
παραγωγής. Η αξία των πωλήσεων προσδιορίζεται από 
το σύνολο των εκδοθέντων εντός του δωδεκαμήνου, 
για το οποίο επιβάλλεται το τέλος, τιμολογίων της 
επιχείρησης» τροποποιούνται ως εξής: «ο συντελεστής 
τέλους (Σ) ορίζεται σταθερός και ίσος με δέκα τοις 
εκατό (10%) και εφαρμόζεται επί της διαφοράς της 
αξίας των πωλήσεων (ΡΟΒ ή ΡΟΤ) μείον το κόστος 
παραγωγής. Η αξία των πωλήσεων προσδιορίζεται από 
το σύνολο των εκδοθέντων εντός του δωδεκαμήνου, 
για το οποίο επιβάλλεται το τέλος, τελικών τιμολογίων 
της επιχείρησης». 

στ) Μετά την παράγραφο Δ προστίθεται παράγραφος 
Ε ως εξής: 

«Ε. Για την πρώτη εφαρμογή της παρούσας, που αφο¬ 
ρά τέλη έτους 2013, οι εκμεταλλευτές ενεργών παρα¬ 
χωρήσεων μεταλλείων υποχρεούνται να υποβάλουν 
στην αρμόδια Υπηρεσία του Υπουργείου Παραγωγικής 
Ανασυγκρότησης, Περιβάλλοντος και Ενέργειας την 
αναλυτική κατάσταση που προβλέπεται στην παρά¬ 
γραφο Β3 το αργότερο μέχρι 30/6/2015. Ομοίως, το 
αργότερο μέχρι 30/6/2015, υποχρεούνται οι έχοντες τα 
δικαιώματα εκμετάλλευσης αποθεματικών ή αργουσών 
παραχωρήσεων μεταλλείων να καταβάλουν το ποσό 
του τέλους έτους 2013 και να προσκομίσουν στην αρ¬ 


μόδια Υπηρεσία του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας το σχετικό 
διπλότυπο είσπραξης, σύμφωνα με τα οριζόμενα στις 
παραγράφους Γ3 και Γ4, όσον αφορά τις αποθεματικές 
παραχωρήσεις μεταλλείων, και Δ3 και Δ4, όσον αφορά 
τις αργούσες παραχωρήσεις μεταλλείων. Στην περίπτω¬ 
ση αυτή οι παράγραφοι Γ5 και Δ5 για τις αποθεματικές 
και τις αργούσες παραχωρήσεις μεταλλείων αντίστοιχα, 
εφαρμόζονται μετά την πάροδο της προθεσμίας που 
προβλέπεται στην παρούσα παράγραφο». 

ζ) Οι παράγραφοι Ε, ΣΤ, Ζ και Η αναριθμούνται σε ΣΤ, 
Ζ, Η και Θ αντίστοιχα. 

η) Όπου στην τροποποιούμενη απόφαση αναφέρεται 
«η αρμόδια Υπηρεσία του Υπουργείου Περιβάλλοντος, 
Ενέργειας και Κλιματικής Αλλαγής» νοείται η αρμόδια 
Υπηρεσία του Υπουργείου Παραγωγικής Ανασυγκρότη¬ 
σης, Περιβάλλοντος και Ενέργειας. 

2. Κατά τα λοιπά ισχύει ως έχει η υπ’ αρ. Δ8/Δ/Φ1/ 
οικ.10697/2714/23.6.2014 κοινή υπουργική απόφαση. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μα'ίου 2015 

ΟΙ ΥΠΟΥΡΓΟΙ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΛΑΦΑΖΑΝΗΣ ΔΗΜΗΤΡΙΟΣ ΜΑΡΔΑΣ 

